Z A P I S N I K
13. sjednice Vijeća Mjesnog odbora Gornje Vrapče održane 11. svibnja 2026. 
Zagreb, Trg Stjepana Severa 1 s početkom u 20,00 sati


Nazočni članovi Vijeća:
Ivan Lalić, Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Odsutni članovi Vijeća:
Mario Kovačić.


Predsjedava gospodin Anđelko Vučenik, predsjednik Vijeća.

Zapisnik vodi: Vlatka Makarun


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 13. sjednicu Vijeća Mjesnog odbora.

Predsjednik daje zapisnik 12. sjednice na verifikaciju. Vijeće prihvaća tekst Zapisnika.


Na prijedlog predsjednika Vijeće jednoglasno utvrđuje 


DNEVNI  RED:

	1. 
	Zaključak o postavljanju prometnog ogledala na križanju Letinčićeve ulice i ulice Podlugaščak – donošenje zaključka

	2. 
	Pitanja, prijedlozi i obavijesti





Ad1. Zaključak o postavljanju prometnog ogledala na križanju Letinčićeve ulice i ulice Podlugaščak – donošenje zaključka

Uvodno obrazloženje iznosi Predsjednik Vijeća.


U raspravi sudjeluju: Ivan Lalić, Vlatka Makarun, Karlo Mandarić, Dražen Sreš, Denis Šeler i Anđelko Vučenik.

Vijeće jednoglasno donosi

ZAKLJUČAK
o postavljanju prometnog ogledala na križanju ulice Podlugaščak i Letinčićeve ulice

(Zaključak se prilaže ovom zapisniku i njegov je sastavni dio.)

Ad2. Pitanja, prijedlozi i obavijesti

· Zadužuje se predsjednik da odgovori na pitanja građana K.A. i P.I.
· Predsjednik izvješćuje vijećnike da je uklanjanje neregistriranih vozila na Trgu S. 
Severa u tijeku, naglasio je da su rokovi za uklanjanje koje je izreklo komunalno redarstvo isteklo te se očekuje uklanjanje vozila.
· Vijećnik K. Mandarić moli da se provjeri sigurnost skele koja štiti Vrapčansku ulicu od daljnjeg urušavanja stare škole.
· Vijećnica V. Makarun upozorava da je uslijed nevremena srušen prometni znak u ulici V. Rabadana kod kbr. 105.
· Predsjednik izvješćuje da su vlastitim sredstvima nabavljeni golovi za igralište u Dragulincu, gdje će se povodom Dana državnosti (30.05.2026.) organizirati nogometni turnir. Zadužuju se vijećnici Denis Šeler i Dražen Sreš da pripreme teren i provedbu natjecanja.
· Predsjednik izvješćuje da su započele pripreme za proslavu dana 101. brigade HV-a od kojih će se dio programa održati u Gornjem Vrapču.



Sjednica je završila u 21,30 sati.

Zapisnik uredila:
Ivana Gregorin

Predsjednik
Vijeća Mjesnog odbora
Gornje Vrapče

Anđelko Vučenik


	Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Gornje Vrapče na 13. sjednici, 11. svibnja 2026., donijelo je
	
                                                                        

ZAKLJUČAK
o postavljanju prometnog ogledala na križanju ulice Podlugaščak i Letinčićeve ulice 



1. Vijeće Mjesnog odbora Gornje Vrapče razmatralo je zahtjev za postavljanje prometnog ogledala zbog nepreglednog izlaza iz ulice Podlugaščak, a radi povećanja sigurnosti prometa.

2. Vijeće Mjesnog odbora prihvaća zahtjev te predlaže postavljanje prometnog ogledala na križanju ulice Podlugaščak i Letinčićeve ulice.
 
3. Prilog zaključku je prikaz mikrolokacije na Geoportalu

4. Ovaj zaključak dostavlja se Vijeću Gradske četvrti Podsused - Vrapče.

   Predsjednik
Vijeća Mjesnog odbora
Gornje Vrapče

Prilog – prometno ogledalo na križanju ulice Podlugaščak i Letinčićeve ulice:

